OKRESNÁ PROKURATÚRA ŽILINA 
Moyzesova 20, 011 56 Žilina 1

Číslo: 1 Pv 988/14/5511	Žilina 28.06.2016 
EEČ: 2-43-204-2016

U Z N E S E N I E

Trestná vec:	obv. XXXXX 
Trestný čin:	Prečin Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinená:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX
väzba: nie 
ktorá je trestne stíhaná pre trestný čin:
- Prečin Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Žilina zo dňa 9.6.2015 spisová značka 1 Pv 988/14/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

V presne nezistenej dobe od 13.58 hod. dňa 22.10.2014 do 08.22 hod. dňa 24.10.2014 sa na presne nezistenom mieste zmocnila platobnej karty č. XXXXXydanej na meno XXXXX, spoločnosťou Tatra Banka a.s. a v nezistenej dobe z uzamknutej pokladničky v mieste trvalého bydliska XXXXX, získala PIN k predmetnej karte, následne dňa 24.10.2014 v čase o
08.22 hod. zrealizovala pomocou tejto platobnej karty a PIN kódu neoprávnený výber finančnej hotovosti vo výške 180,- Eur z účtu poškodeného XXXXX prostredníctvom bankomatu spoločnosti XXXXX, a.s., Bratislava, ktorý je umiestnený v budove OC Dubeň Žilina na ul. Vysokoškolákov, pričom týmto neoprávneným výberom finančných prostriedkov spôsobila škodu poškodenému mal. XXXXX, XXXXX, XXXXX,
XXXXX, v zastúpení zákonným zástupcom XXXXX, nar.09.02.1980, trvale bytom XXXXX, XXXXX, XXXXX vo výške 180,- Eur. 

Uznesením prokurátora Okresnej prokuratúry Žilina zo dňa 9.6.2015, spisová značka 1 Pv 988/14/5511, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:

Uznesením pod vyššie uvedenou sp. značkou zo dňa 09.06.2015 prokurátor Okresnej prokuratúry v Žiline podmienečne zastavil trestné stíhanie obv. XXXXX  z prečinu neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Tr. zákona. Obvinenej bola určená skúšobnou doba v trvaní 12 (dvanásť) mesiacov, ktorá uplynula dňa 16.06.2016. Taktiež jej bola uložená povinnosť nahradiť v priebehu skúšobnej doby poškodenej náhradu škody v takej výške a takým spôsobom ako sa k tomu zaviazala v rámci mediácia na Okresnom súde v Žiline sp. zn.2M 24/2015 a ktorá dohoda bola premietnutá aj do rozhodnutia prokurátora.

Konštatujem, že na základe vyžiadaných správ a odpisu z registra trestov, je zrejmé, že obvinená počas skúšobnej doby viedla riadny život. Nedopustila sa žiadneho protispoločenského konania a splnila všetky zákonné podmienky na vyslovenie o osvedčení sa v skúšobnej dobe. Taktiež uhradila spôsobenú škodu, čo vyplýva zo správy probačného a mediačného úradníka Okresného súdu v Žiline.
Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
Právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e) Tr. poriadku. 
Na základe vyššie uvedeného som rozhodol tak, ako je uvedené vo výrokovej časti tohto uznesenia.    
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Michal Jamrich
prokurátor